**LEPING nr 1.8-7/23-194 muutmine**

**Majandus- ja Kommunikatsiooniministeerium** (edaspidi *Toetuse andja*), registreerimisnumber 70003158, asukohaga Suur-Ameerika 1, 10122, Tallinn, mida esindab põhimääruse alusel majandus- ja infotehnoloogiaminister Tiit Riisalo,

ja

**Tallinna Tehnikaülikool** (edaspidi *Toetuse saaja*), registreerimisnumber 74000323, asukohaga Ehitajate tee 5, 19086 Tallinn, mida esindab Toetuse saaja rektori 22.12.2016 käskkirja nr 186 „Vastutusala juhtidele ja akadeemiliste struktuuriüksuste juhtidele ülikooli esindamiseks volituste andmine“ alusel Toetuse saaja majandusteaduskonna dekaan Mari Avarmaa,

lepivad kokku 05.04.2023 sõlmitud lepingu nr 1.8-7/23-194 (edaspidi *leping*) muutmises (edaspidi *muutmiskokkulepe*).

1. Muuta lepingu punkti 1.2, sõnastades see järgmiselt:

„1.2. Toetuse andja annab Toetuse saajale Toetust 2023. aastal summas 94 300 eurot ja 2024. aastal summas 94 300 eurot.“.

1. Muuta lepingu punkti 4.1, sõnastades see järgmiselt:

„4.1. Toetuse saaja esitab Toetuse andjale aruande hiljemalt 31.05.2025.“.

1. Muuta lepingu punkti 7.1.1, sõnastades see järgmiselt:

„7.1.1. Karel Lember, strateegiaosakonna analüütik, tel 58851111, e-post: karel.lember@mkm.ee;“.

Toetuse andja kohustub Toetusest 2024. aastaks ette nähtud summa kandma lepingu punktis 3.2 märgitud Toetuse saaja arvelduskontole kahe nädala jooksul muutmiskokkuleppe sõlmimisest.

Toetuse andja: Toetuse saaja:

(allkirjastatud digitaalselt) (allkirjastatud digitaalselt)

Tiit Riisalo Mari Avarmaa